حتى لو انت خجول بطبعك، التلات حركات دول هيساعدوك تكوّن دايرة اجتماعية جديدة بسرعة في أي مدينة جديدة.
١. خد صور
واحدة من أحلى حاجات في إنك تاخد صور في أي ايفنت أو بارتي إنها بتديك سبب تتواصل مع الشخص بعد كده. كل الناس بتحب تشوف صورها، وسهل جداً بعد ما تاخد الصورة تقول "لو حابب/حابة ممكن أبعتهالك على الإيميل". دي ممكن تكون بداية لعلاقات جديدة.
٢. كُل لوحدك في الأماكن العامة
يمكن تحس بالإحراج وانت بتاكل لوحدك بس ده ليه ميزة مهمة: بيكون أسهل للناس إنهم يقربوا منك لما تكون لوحدك. الناس ممكن تخاف تزعجك أو تكون قليلة الذوق لو انت قاعد مع حد. خد معاك كتاب أو جرنان تقراه. وكمان، لو معاك كتاب مثير للاهتمام، ده بيدي فرصة للناس يبدأوا معاك كلام لو هما قروه قبل كده.
٣. انضم لكلاس، فريق رياضة، أو نادي
يوجا، رقص سالسا، كورة طايرة، Toastmasters (نادي للخطابة)، كورس للشغل، إلخ. اختار هواية جديدة أو كمّل هواية قديمة!
دي كلها أماكن كويسة جداً لمقابلة ناس جديدة، خصوصاً إنك هتشوف نفس الناس مرة ورا مرة في الكلاس. هتكوّن صداقات معاهم تلقائي لو عندكم اهتمامات مشتركة وبتشوفوا بعض على طول.
كام حركة اتذكرت في المقال؟
تلاتة. أربعة. خمسة. ستة.